CELEX: 52020DP0311
Language: fi
Date: 2020-11-24 00:00:00
Title: Euroopan parlamentin päätös 24. marraskuuta 2020 neuvoston suosituksesta Euroopan keskuspankin johtokunnan jäsenen nimittämisestä (N9-0055/2020 – C9-0331/2020 – 2020/0805(NLE))

20.10.2021   
            
            
               FI
            
            
               Euroopan unionin virallinen lehti
            
            
               C 425/164
            
         
      P9_TA(2020)0311
      Frank Eldersonin nimittäminen Euroopan keskuspankin johtokunnan jäseneksi
      Euroopan parlamentin päätös 24. marraskuuta 2020 neuvoston suosituksesta Euroopan keskuspankin johtokunnan jäsenen nimittämisestä (N9-0055/2020 – C9-0331/2020 – 2020/0805(NLE))
      (Kuuleminen)
      (2021/C 425/22)
      
         Euroopan parlamentti, joka
      
                  —
               
               
                  ottaa huomioon 9. lokakuuta 2020 päivätyn neuvoston suosituksen (N9-0055/2020) (1),
               
            
                  —
               
               
                  ottaa huomioon Euroopan unionin toiminnasta tehdyn sopimuksen 283 artiklan 2 kohdan toisen alakohdan, jonka mukaisesti Eurooppa-neuvosto on kuullut parlamenttia (C9-0331/2020),
               
            
                  —
               
               
                  ottaa huomioon 14. maaliskuuta 2019 antamansa päätöslauselman sukupuolten tasa-arvosta nimettäessä ehdokkaita talous- ja rahapolitiikkaa koskeviin EU-tehtäviin (2),
               
            
                  —
               
               
                  ottaa huomioon 17. syyskuuta 2019 tekemänsä päätöksen neuvoston suosituksesta Euroopan keskuspankin johtokunnan puheenjohtajan nimittämisestä (3),
               
            
                  —
               
               
                  ottaa huomioon 17. joulukuuta 2019 tekemänsä päätökset neuvoston suosituksesta Euroopan keskuspankin johtokunnan jäsenen nimittämisestä (4),
               
            
                  —
               
               
                  ottaa huomioon työjärjestyksen 130 artiklan,
               
            
                  —
               
               
                  ottaa huomioon talous- ja raha-asioiden valiokunnan mietinnön (A9-0218/2020),
               
            
                  A.
               
               
                  ottaa huomioon, että Eurooppa-neuvosto kuuli 14. lokakuuta 2020 päivätyllä kirjeellä Euroopan parlamenttia Frank Eldersonin nimittämisestä Euroopan keskuspankin johtokunnan jäseneksi kahdeksan vuoden pituiseksi toimikaudeksi 15. joulukuuta 2020 alkaen;
               
            
                  B.
               
               
                  ottaa huomioon, että talous- ja raha-asioiden valiokunta arvioi ehdokkaan pätevyyttä ja etenkin Euroopan unionin toiminnasta tehdyn sopimuksen 283 artiklan 2 kohdassa vahvistettujen edellytysten ja 130 artiklassa asetetun EKP:n täydellisen riippumattomuuden vaatimuksen täyttymistä; ottaa huomioon, että arviointia varten valiokunta sai ehdokkaalta ansioluettelon sekä vastaukset hänelle toimitettuun kysymyslomakkeeseen;
               
            
                  C.
               
               
                  ottaa huomioon, että tämän jälkeen valiokunta järjesti 9. marraskuuta 2020 kuulemisen, jossa ehdokas antoi lausuman ja vastasi valiokunnan jäsenten esittämiin kysymyksiin;
               
            
                  D.
               
               
                  ottaa huomioon, että Euroopan keskuspankin neuvoston muodostavat Euroopan keskuspankin johtokunnan jäsenet sekä niiden 19 jäsenvaltion kansallisten keskuspankkien pääjohtajat, joiden rahayksikkö on euro; ottaa huomioon, että tällä hetkellä kaikki kansallisten keskuspankkien pääjohtajat ovat miehiä;
               
            
                  E.
               
               
                  ottaa huomioon, että parlamentti on toistuvasti ilmaissut tyytymättömyytensä Euroopan keskuspankin johtokunnan jäsenten nimitysmenettelyyn ja kehottanut parantamaan tähän liittyviä menettelyjä; ottaa huomioon, että parlamentti on pyytänyt saavansa ajoissa vähintään kaksi nimeä sisältävän ehdokasluettelon, jossa sukupuolet ovat tasapuolisesti edustettuina;
               
            
                  F.
               
               
                  ottaa huomioon, että parlamentti antoi 17. syyskuuta 2019 myönteisen lausunnon neuvoston suosituksesta nimittää Christine Lagarde Euroopan keskuspankin johtokunnan ensimmäiseksi naispuoliseksi puheenjohtajaksi;
               
            
                  G.
               
               
                  ottaa huomioon, että parlamentti antoi 17. joulukuuta 2019 myönteisen lausunnon neuvoston suosituksesta nimittää Fabio Panetta ja Isabel Schnabel Euroopan keskuspankin johtokunnan jäseniksi;
               
            
                  H.
               
               
                  ottaa huomioon, että naiset ovat edelleen aliedustettuina Euroopan keskuspankin neuvostossa; toteaa parlamentin pitävän valitettavana, että jäsenvaltiot eivät ole suhtautuneet tähän pyyntöön vakavasti, ja kehottaa jäsenvaltioiden ja EU:n toimielimiä pyrkimään aktiivisesti sukupuolten tasapuoliseen edustukseen seuraavissa nimityksissä;
               
            
               
                  I.
               
               
                  katsoo, että kaikkien EU:n ja kansallisten toimielinten ja elinten olisi toteutettava konkreettisia toimenpiteitä sukupuolten tasapuolisen edustuksen varmistamiseksi;
               
            
               
                  1.
               
               
                  antaa myönteisen lausunnon neuvoston suosituksesta nimittää Frank Elderson Euroopan keskuspankin johtokunnan jäseneksi;
               
            
               
                  2.
               
               
                  kehottaa puhemiestä välittämään tämän päätöksen Eurooppa-neuvostolle, neuvostolle ja jäsenvaltioiden hallituksille.
               
            
         (1)  EUVL C 338, 12.10.2020, s. 2.
      
         (2)  Hyväksytyt tekstit, P8_TA(2019)0211.
      
         (3)  Hyväksytyt tekstit, P9_TA(2019)0008.
      
         (4)  Hyväksytyt tekstit, P9_TA(2019)0093 ja P9_TA(2019)0094.